Remont – nezavisna umetnička asocijacija
Maršala Birjuzova 7, [www.remont.net](https://l.facebook.com/l.php?u=http%3A%2F%2Fwww.remont.net%2F%3Ffbclid%3DIwAR117pwjEnUu4bdLUSqnn9PXDenJDrXUmEOORQsqQPAcjI2-xk-Zlv7Ghmw&h=AT1KfBW5hlu8Alv2MxY6PbrOmaO5NTAatVY7YsHNcJ9pC-GvUrScpr3r8X9YczlUzJWz-0iRLMfK8cWRlz4pHHk8H7T5vrtAJaayn6tVSxDa4gOMVFxYAsH5tRBGRPxDlkyr&__tn__=q&c%5b0%5d=AT31blgZjPYYhc4W0-7s8UVyVqXABKOhAkfaT9nsd3oP5F5v9Q7MaeaZfTcyK-g7ATKoLOOM_AcpSkXgMw0-1VQEMzlJLOGvjmX0R6Z5ND-fZ0UTZBK6vHYqnPbKxqORl13dDE6SDtj6zZZ1IRbRBsWi)

KONKURS ZA PROGRAM REMONT GALERIJE 2022
od 20. septembra do 24. oktobra 2021.

Programska koncepcija Remont galerije za 2022. godinu je:

Preispitivanje uloge i pozicije umetnika i umetnosti unutar savremenog društvenog konteksta.

**Preporučeni tematski okviri:**

1. Preispitivanje (dis)kontinuiteta u savremenom stvaralaštvu i kontekstualizacija razvoja/uticaja na lokalno umetničko stvaralaštvo.
2. Aktivni kritički odnos prema savremenim umetničkim praksama i/ili društvenim fenomenima i problemima.

Konkurs je otvoren za različite formate: izložbe (samostalne, grupne, autorske), diskurzivne i debatne programe, radionice, predavanja, performanse, online i štampane radove i sl.

**Ko može da učestvuje**:
Na konkursu mogu da učestvuju svi građani Srbije i strani državljani.

**Kriterijumi:**

* Korelacija sa programskom koncepcijom
* Kritički i eksperimentalni pristup
* Tehnička i materijalna izvodljivost
* Radovi koji do sada nisu predstavljani u Beogradu

NAČIN PRIJAVLJIVANJA

**Prijave sa konkursnim materijalom se dostavljaju elektronski na e-mail:** **remont.asocijacija@gmail.com****. Mejl nasloviti “Za konkurs 2022”.**

**Neophodni konkursni materijal** koji je potrebno dostaviti u mejlu:

**1.** Formular koji se može skinuti sa veb stranice [www.remont.net](http://www.remont.net). Popunjeni formular poslati kao jedan PDF ili Word dokument i nazvati ga “**prezime ime Remont 2022**”

**2**. Vizuelnu dokumentaciju pod nazivom “**vizual ime prezime Remont 2022**”:

a) ZA IZLAGAČKI PROGRAM

Vizuelna dokumentacija (do 10 reprodukcija/ilustracija projekta sa kojim se konkuriše), sa dimenzijama radova, u jednom pdf dokumentu, do 10 mb

b) ZA ONLINE I ŠTAMPANE RADOVE I SL:

Vizuelni materijal, skica, u pdf ili drugom elektronskom formatu u kom je predviđena realizacija rada, do 10 mb

**VAŽNA NAPOMENA:**

Neće se razmatrati prijave putem linkova na google drive, wetransfer, dropbox i sl.

**ROKOVI:**

Konkurs je otvoren do 24. oktobra 2021. u 24:00.
Prijave koje budu nepotpune i koje stignu nakon ovog roka neće biti razmatrane!
Odluku o prihvaćenim projektima žiri će objaviti najkasnije 20. novembra 2021, o čemu će učesnici biti obavešteni e-mailom.

**Uslovi:**

* Izabrani projekti moraju da budu spremni za realizaciju od 1. januara 2022.
Autori čiji su projekti izabrani u obavezi su da prihvate termine koje galerija odredi za izlaganje.
* Umetnici se obavezuju da će realizovati projekat koji je prihvaćen na konkursu.
* Ukoliko autori znatno promene odobreni projekat, Remont NUA zadržava pravo da ne prihvati izmene.
* Detaljna tehnička specifikacija dostavlja se 30 dana pre termina realizacije.
* Tekstovi i vizuelni materijal za najavu dostavljaju se 20 dana pre termina realizacije.
* Autori su dužni da najkasnije 15 dana po završetku izlagačkog termina podignu svoje radove iz prostorija Remont NUA.
* Ukoliko je za potrebe izlaganja rađena posebna intervencija u enterijeru galerije, autori su obavezni da prostor vrate u prvobitno stanje.

**Remont obezbeđuje:**

Za sve programe:

1. Galerijski prostor
2. Stručnu kustosku pomoć pri finalizaciji, koncipiranju i realizaciji projekta
3. PR aktivnost (društvene mreže, web [www.remont.net](https://l.facebook.com/l.php?u=http%3A%2F%2Fwww.remont.net%2F%3Ffbclid%3DIwAR0-3IHDjJE07jz-BtbBuiNhRNScQTMCCLO6sMZ7yvKycEwiFWBOAbCsTsY&h=AT1KfBW5hlu8Alv2MxY6PbrOmaO5NTAatVY7YsHNcJ9pC-GvUrScpr3r8X9YczlUzJWz-0iRLMfK8cWRlz4pHHk8H7T5vrtAJaayn6tVSxDa4gOMVFxYAsH5tRBGRPxDlkyr&__tn__=q&c%5b0%5d=AT31blgZjPYYhc4W0-7s8UVyVqXABKOhAkfaT9nsd3oP5F5v9Q7MaeaZfTcyK-g7ATKoLOOM_AcpSkXgMw0-1VQEMzlJLOGvjmX0R6Z5ND-fZ0UTZBK6vHYqnPbKxqORl13dDE6SDtj6zZZ1IRbRBsWi), distribucija press materijala, komunikaciju između zainteresovanih novinara i autora)
4. Dostupnu tehničku opremu [http://www.remont.net/plan%20galerije.html](https://l.facebook.com/l.php?u=http%3A%2F%2Fwww.remont.net%2Fplan%2520galerije.html%3Ffbclid%3DIwAR3LPgvUJHWPNH2BU74c_S_AryY30GHTwoCz4d0hx_Z462605uatX39Uaa0&h=AT3vaPuSFZZg4ptYpNd6Uaadowp2LCN5Cg7h_8eAPWvaOV2WbsLJ2uNtuq7acMB4ElfLnxNeobPuMNJaKlLu10u3RlXEoFSOEBNBWtya4YM1on1Hwh2yj9ljs6OruOoeDYuM&__tn__=q&c%5b0%5d=AT31blgZjPYYhc4W0-7s8UVyVqXABKOhAkfaT9nsd3oP5F5v9Q7MaeaZfTcyK-g7ATKoLOOM_AcpSkXgMw0-1VQEMzlJLOGvjmX0R6Z5ND-fZ0UTZBK6vHYqnPbKxqORl13dDE6SDtj6zZZ1IRbRBsWi)

**Dodatno:**

Za izložbe:

* Najavni poster, kater sa nazivom izložbe, kopiranje pratećeg info materijala.
* Produkcijske troškove do 12.000 dinara, uz dostavljanje računa ili direktno plaćanje izvršiocu tehničkog posla

Za diskurzivne i debatne programe, predavanja, radionice, performanse:

* Produkcijske troškove do 6.000 dinara, uz dostavljanje računa ili direktno plaćanje izvršiocu tehničkog posla

Za online online i štampane radove i sl:

* Po dogovoru

**Izlagač obezbeđuje:**

1. Transport radova
2. Dodatnu opremu i tehničku podršku
3. Putni trošak i smeštaj
4. Dodatne štampane materijale (katalog, promotivni materijal), po želji autora

Kontakt za dodatne informacije: tel. +381 11 32 23 406, mail: remont@remont.net, fb [**https://www.facebook.com/remontasocijacija/**](https://www.facebook.com/remontasocijacija?__cft__%5b0%5d=AZWbJIut82B7-9LrHi5bw8FlrrzqH0bZYG_QMoGJ5NnozFr_KytRLy5l2BosKI3ruumRCWcueV0vTm1-X8mLH9Pg-qxKN6wCEmL71-UlsqQ79GJkc4YAzvkwVDk_Mm03tq4&__tn__=q)